|  |
| --- |
| **Mødedato:** 15. marts 2024 kl. 11.00-12.00  **Mødested:** Lokale J115-135, Indgang J, Palle Juul-Jensens Boulevard 99, 8200 Aarhus N  **Mødeemne:** Møde i LSU - LAMU  **Mødedeltagere:  LSU:** Jørgen Frøkiær, Mie Gade Farsinsen, Thomas Dencker Christensen, Kira Sonnichsen Graahede, Marit Nyholm Nielsen, Birgitte Olrik Schlemmer, Dorte Wilhardt Qualmann, Malene Hvid, Agnete Larsen, Lone Hanberg Sørensen, Lone Taulborg, Heidi Kaastrup Müller, Betina Elfving, Magnus Leth-Møller, Maria Bøndergaard Røjkjær.  **LAMU:** Jørgen Frøkiær, Beatrice Tscherning-Olesen, Alma Bečić Pedersen, Anna Bay Nielsen, Henning Grønbæk, Lars Henning Pedersen, Per Højgaard Christensen, Trine Werenberg Mikkelsen, Signe Vogel, Tina Bach Aaen.  **Afbud:** Betina Elfving, Heidi Kaastrup Møller, Henning Grønbæk, Malene Hvid, Mie Gade Farsinsen, Per Højgaard Christensen, Signe Vogel, Trine Werenberg Mikkelsen |
|  |

1. **Godkendelse af dagsorden**Dagsorden blev godkendt.
2. **Oplæg om trivselstiltag på AGRO** v/Karina Rysholt Christensen  
   Group Research Coordinator Karina Rysholt Christensen fra Institut for Agroøkologi i AU Viborg (Foulum) fortalte om de tiltag, de har lavet for at sikre en god trivsel blandt medarbejdere, herunder onboardings-tiltag og ph.d.-specifikke tiltag.  
     
   Der blev stillet mange spørgsmål til oplægget, og der er mange ting, som LSU/LAMU kunne overveje at arbejde videre med. Da der er lang tid til næste møde, blev det blev aftalt, at alle noterer, hvad de synes kunne være interessant at arbejde med og sender det til Lone og Tina. Så vil forpersonerne for LSU og LAMU drøfte, hvad vi skal arbejde videre med.  
     
   Der vil også være ting, der kan deles med ph.d.-skolen.

1. **Status på APV-handleplaner** v/Tina Bach AaenTina orienterede om, at der har været udsendt et spørgeskema om kontorkultur. Vi har fået 348 svar og skal nu i gang med at bearbejde data. Umiddelbart kan vi dog se, at det er snak på kontoret og i korridorerne og indendørstemperatur/-klima, der fylder mest. Indendørstemperatur/-klima bliver svær at arbejde med, da vi ud fra kommentarerne kan se, at det er forskellige ting, deltagerne har svaret på.
2. **Arbejdsmiljøstatistik 2023** v/Tina Bach Aaen

Tina gennemgik arbejdsmiljøstatistikken. IKM har stadig et meget lavt sygefravær, hvilket sandsynligvis skyldes en underrapportering. I 2023 har IKM haft 5 arbejdsulykker, hvilket er meget lavt. 12 personer visiteret til psykologisk rådgivning er det samme som i 2022.

1. **Evt.**- Agnete fortæller at VIVE har lavet en rapport om sexisme blandt ph.d.-studerende på universitetet. AU ligger i midten, værst på naturvidenskabelige fag og ca. 1/3 havde oplevet sexisme. Rapporten kunne være et punkt til næste møde.  
   - Lone fortæller at førstehjælpskurserne hurtigt blev fyldt op. Der vil komme 3 mere inden sommer og endnu 6 kurser i efteråret.